text: সাধের মোবাইল ফোন হারালেন ট্রাম্প | লাইভ বার্তা ২৪
  Home বিজ্ঞান ও প্রযুক্তি সাধের মোবাইল ফোন হারালেন ট্রাম্প
  আমেরিকার সদ্য নির্বাচিত রাষ্ট্রপতি ডোনাল্ড জন ট্রাম্প । ক্ষমতায় বসতে না বসতেই ওবামার এই উত্তরসুরি একের পর এক এমন সিদ্ধান্ত নিচ্ছেন যাতে সারা বিশ্ব জুড়ে উঠছে বিতর্ক ঝড়। কিন্তু জানেন কি, এহেন ডোনাল্ড ট্রাম্প নিজে কোন মোবাইল ফোন ব্যবহার করেন?
  গত ২০ জানুয়ারি প্রেসিডেন্ট হিসাবে শপথ নিয়ে ওভাল অফিসে ঢোকার আগে পর্যন্ত তিনি ব্যবহার করতেন একটি 'স্যামসাং গ্যালাক্সি' হ্যান্ডসেট। এবং এই সেটটি ট্রাম্প এতটাই পছন্দ করতেন যে তিনি কিছুতেই এটা ছাড়তে চাননি। কিন্তু, তিনি যতই 'ব্যাতিক্রমী' ডোনাল্ড ট্রাম্প হোন না কেন, মার্কিন প্রশাসনের নিয়ম কানুন তো তাকেও মেনে চলতে হবে। আর তাই তাকে তার সাধের 'স্যামসাং গ্যালাক্সি' হ্যান্ডসেটটি অনিচ্ছা সত্বেও ছাড়তে হয়েছে। আর তার বদলে বর্তমানে তিনি মার্কিন 'সিক্রেট সার্ভিস' দ্বারা পরীক্ষিত একটি 'হাই লেভেল সিকিওর এবং এনক্রিপ্টটেড' স্মার্টফোন ব্যবহার করছেন। তবে, সেই মোবাইলটি কোন সংস্থার তৈরি করা তা এখনও জানা যাচ্ছে না।